જૂની નોટો બેંકોમાં ભરવા કે વટાવવા સરકારે પ૦ દિવસનો સમય આપ્યો છે. જોકે જે તેમાં સાત રવિવાર, ત્રણ શનિવાર (બીજો-ચોથો) અને ત્રણેક જાહેર રજા આવતી હોવાથી એટલા દિવસ ઓછા મળશે. આ પરિસ્થિતિ અંગેના મેસેજ સોશિયલ મીડિયા પર ફરતાં થતાં રિઝર્વ બેંક ઓફ ઈન્ડિયાએ ૧ર-૧૩ નવેમ્બરે (બીજો શનિવાર-રવિવાર) કામકાજ ચાલુ રાખવા તમામ બેંકોને ફરજ પાડવી પડી હતી. ગુજરાત સરકારે પણ કેટલાંક નિર્ણયો લેવા પડ્યા હતા. રાજ્ય સરકારે તમામ સરકારી હોસ્પિટલોને કેસ ફી ન લેવા તાકીદ કરવી પડી હતી. સાથે જ આ દિવસો દરમિયાન સરકારી બિલો ભરવા માટેની નિયત સમયમર્યાદા ચુકાઈ જવાય તો દંડ ન વસૂલવાનો અને પછીથી બિલની રકમ પર વ્યાજ પણ ન વસૂલવાનો આદેશ આપવો પડ્યો હતો. તો ગુજરાત ટ્રાફિક પોલીસે પણ ત્રણ નિયમભંગ કરતાં વાહનચાલકો પાસે દંડ ન વસૂલવાનો આદેશ કર્યો હતો. આવી અનેક બાબતોમાં સરકારે પછીથી સંજોગોને આધિન આદેશો કરવા પડ્યા હતા.